**SERIAL KILLER**

Karakterark

Christopher er skrækslagen da han ankommer til politistationen første gang. Han vidste fra starten at det her var en fejltagelse. De andre synes at følge ham med øjenene når han kommer ind. ”Hvorfor kigger de på mig” tænker Christopher panisk. Han skynder sig så meget han kan og sætter sig i et hjørne hvor han bliver set så lidt som muligt.   
”Pis af! du sidder på min plads!” Pludselig står ham med læderjakken over Christopher. ”ja, ja, undskyld, undskyld” Christopher prøver at tage sin taske, men taber straks alt indhold på gulvet. Alle griner og i en forfjamsket sindstilstand finder han en ny plads. Det eneste der går igennem Christophers hoved er – ”EN dag får jeg jer! En dag – bare vent!”

**Navn:** Christopher Marks

**Alder:** 26

**Nøgleord:** mobbeoffer, ingen selvtillid, vil gerne gør alt det rigtige, klodset, mangler situationsfornemmelse, usikker

**Status + bolig:** Single. Bor hos sin bedstemor efter forældres død.

**Familie:** Både din mor og far er døde og du har ingen søskende. Du har nu kun din bedstemor, som du bor hos.

**Baggrund:** Du kommer fra en meget religiøs familie, som hele dit liv har fortalt dig at GUD er din herre og at du skal være bange for at begå synd. Dine forældre var ikke så glade for, at du havde venner på besøg og var meget beskyttende omkring dig. Derfor har du aldrig rigtigt talt med folk på din egen alder og har altid haft svært ved at passe ind. Du ved godt, du er klodset, men du forstår ikke hvorfor alle igennem hele din skoletid har været så lede over for dig. Du er blevet mobbet og slået og haft det meget svært hele tiden. Da du var færdig med skolen skete det frygtelige at dine forældre var involverede i en bilulykke og døde. Du flyttede ind hos din bedstemor og fik job hos en købmand. Også her var du på bunden af fødekæden og chefen gjorde nar af dig foran alle de andre lærlinge. Herefter følte du dig helt fortabt og selvom din drøm hele livet har været at arbejde med tal og måske blive revisor eller bank-konsulent vidste du at dette ikke ville give dig et bedre liv. Du meldte dig ind til politiet og håbede at dette kunne gøre at folk ville respektere dig lidt mere. Det har dog vist sig at selv ved politiskolen er folk onde imod dig og igen er det ikke lykkedes dig at passe ind. Du går og venter på chancen for at bevise at du også er et normalt menneske, men ved ikke hvordan du skal gribe det an. Som regel er du meget stille og holder dig i baggrunden, men nogen gange bliver det for meget og du taber besindelsen! Du tænker nogen gange om dette liv er guds straf imod dig, men du er ikke sikker, for du prøver virkeligt at gøre det rigtige.

**Forhold:**

**Diana Westberg Jones;** Du har ikke det bedste forhold til hende. Du kom engang til at flippe helt ud på hende over at hun kom hen til dig og talte om videnskab og jordens skabelse. Hun var fuldstændig blasfemisk. Gud skabte verden, og det er det eneste rigtige. Du er nu nok mest bekymret for hendes åndelige liv, i guds rige.  
 **Achmed Farrid**;.Du synes ikke du har gjort noget for at irritere denne mand, men han er ude efter dig! Han irettesætter dig konstant og virker overlegen og led overfor dig. Han siger aldrig tingene på en pæn måde, men taler ned til dig som om du er et fjols. Du mener at det er muligt at han hader dig pga din religion. Han er muslim og du er sikker på at det er derfor han er imod dig. Du tror trods alt på den rigtige Gud.  
  
**Steven Sanderson**: Han er en flink fyr, han har opmundret det ofte når du har været helt nede om hvad gud dog ville have dig til. Han er selv religiøs og det er dejligt at have en at diskutere troen med!  
  
**Melanie Morrison**: Du er skrækslagen for denne kvinde og faktisk så godt som overbevist om at hun tilbeder djævlen. Hver aften har du det bedst med at gå en lang aftentur for at trække frisk luft og en dag kom du forbi en hytte ude i skoven. Da hørte en mærkelig lyd derindefra og gik hen for at kigge ind af vinduet. Her så du Melanie – hendess hænder dybt begravet i liget af en ræv, blod op til albuerne, omgivet af skrækkelige væsner der hang på væggene. Du er overbevist om at hun så dig og går nu og tænker på hvad hun kan finde på at gøre ved dig! Du prøver at holde dig fra hende, men tænker hele tiden på hvad Guds vilje ville være i denne sammenhæng.